ولو مو تاج احسك بس كلت تاج
واحس بروحي في ظلك اميره
واذا سألوني عنك اي كلت شيخ
وارخص لخاطرك نص العشيره
افهم وافتهمني وريح البال
وكلبي المنشلع حدد مصيره
وميزني بذكائك وافهم شبيك
فرق بين المحرر والحريره
واذا زغيره شفتني عيونك ازغار
النجوم ابعاد وتبين زغيره
وعلي تبخل واكولن يبخل هواي
ولك والله بمحبتك حرت حيره
دكولي شلون ابدلك وارضى بالغير ؟؟
كلبي شلون هم الكالي غيره ؟!!
ﻻ تلعب يا عمري وصير حباب
تره اني وداعتك كلش خطيره …